הוועדה המיוחדת לפניות הציבור, כנסת 18, פרוטוקול מספר 19, 2009-08-03 09:00

אורי מקלב: בוקר טוב לכולם, אני מתכבד לפתוח את הישיבה.

אורי מקלב: הנושא על סדר היום הוא משרד הרישוי.

אורי מקלב: זו הכותרת אבל אנחנו מייחדים אותה לשלושה נושאים בתוך המשרד.

אורי מקלב: הנושא האחד הוא מאגר פרטי רכב שיהיה לעיון הציבור בנושא בעלות הרכב, מצב הרכב, העבר של הרכב.

אורי מקלב: אנחנו יודעים שהנושאים האלה מאוד חשובים לפני שבן אדם מקבל החלטה לקנות רכב.

אורי מקלב: אנחנו גם רוצים לדון בנושא השני שזה נושא של מדיניות רשות הרישוי לגבי נהגים שלא חידשו את רישיון הנהיגה שלהם.

אורי מקלב: מה קורה בעקבות כך.

אורי מקלב: והנושא השלישי הוא הנושא של מדיניות רשות הרישוי לגבי הקצאת מבחנים מעשיים מה שנקרא טסטים.

אורי מקלב: אנחנו תיכף נעשה סבב בין המשתתפים.

אורי מקלב: אבל לפני זה אנחנו נסביר ממש בקצרה את הנושאים שאנחנו רוצים לדבר עליהם.

אורי מקלב: הנושא הזה שאנחנו מדברים על הקצאת טסטים, כל אחד שיושב פה מבין אלה שיש להם רישיון נהיגה.

אורי מקלב: באופן יש אישי 35 שנה יש לי רישיון נהיגה.

אורי מקלב: הנושא של הקצאת הטסטים, מבחנים מעשיים מה שקרה בעבר הוא גם מה שקורה בהווה.

אורי מקלב: קצת שינויים ועדיין נשאר המתח הזה של הטסטים.

אורי מקלב: בעצם לא לומדים כל כך נהיגה, לומדים בעיקר לעבור את הטסט עם כל מה שמתלווה לכך.

אורי מקלב: בשנים האחרונות לא השתפר המצב.

אורי מקלב: קודם כל זה מתחיל במחסור חמור בהקצאת טסטים.

אורי מקלב: כשיש מחסור בהקצאת טסטים כאן מתחילה הבעיה.

אורי מקלב: המדיניות היא שהקצאת הטסטים נותנים למורי נהיגה ולא ניכנס לפי מה הם מקבלים את החלוקה אבל בהנחה שמורה הנהיגה הוא זה שמחזיק את מספר הטסטים, הוא זה שמאפשר לתלמיד לגשת, כאן מתחילה מערכת יחסים שלמה שהיא לא תמיד מובנת בלי הרבה יכולת של הצרכנים של הטסטים שמשלמים ממיטב כספם ומתנהלים מול המורים, בלי שיש להם אפשרות לא להשפיע וגם לא לקבל את השירות הנכון והטוב.

אורי מקלב: אני לא חושב שהקושי שבהשגת טסטים הוא זה שמשפיע כהוא זה על איכות לימוד הנהיגה.

אורי מקלב: די אם מישהו חושב שיש קושי בלהשיג טסט וזה לא דבר קל ממילא, הלימוד יהיה יותר איכותי, אין ספק שאין לזה שום קשר.

אורי מקלב: אלא להיפך.

אורי מקלב: ככל שיש יותר קושי כך זה פוגע באיכות הלימוד.

אורי מקלב: אנחנו יודעים שמורה הנהיגה בלי שום קריטריון קובע את הזמן שהוא נותן את הטסט.

אורי מקלב: לאחר מכן שבן אדם צריך טסט שני מחכה בין חודש וחצי לחודשיים.

אורי מקלב: פניות רבות הגיעו אלינו.

אורי מקלב: אנחנו מקבלים הרבה תלונות על התנהלות המורים.

אורי מקלב: השיעורים הם לא זולים.

אורי מקלב: מעבר לאגרה שמשלמים למשרד הרישוי יש עוד תשלום שמשלמים למורה הנהיגה שהוא בסך 400 שקל למבחן שהוא בין 20 דקות עד חצי שעה.

אורי מקלב: כל זה ועוד.

אורי מקלב: אחרי כל כך הרבה שנים הנושא הזה היה צריך לקבל טיפול אחר.

אורי מקלב: אנחנו גם רוצים לדון בנושא של מידע על רכב.

אורי מקלב: זה נושא אקוטי מאוד.

אורי מקלב: אנחנו יודעים שמכירת רכב יד שנייה הוא נושא פרוץ מאוד.

אורי מקלב: והנושא הנוסף של חידוש רישיונות נהיגה.

אורי מקלב: כפי שידוע אדם שלא חידש רישיון נהיגה, לאחר שנה שהוא לא חידש הוא צריך לעבור את המבחן מחדש.

אורי מקלב: בין המבחן העיוני ובין המבחן המעשי.

אורי מקלב: הוא יכול לערער.

אורי מקלב: לפעמים מוותרים על המבחן העיוני.

אורי מקלב: אנחנו מזמינים את הציבור לפנות לוועדה בנושאים האלה וגם בנושאים אחרים, הטלפון שלנו זה 64089310 ירושלים, או בדואר, ויש גם כתובת מייל ופקסים.

מאיר בר: אני פונה בעיקר בגלל מקרה אישי שקרה לאשתי בעקבות אי חידוש רישיון נהיגה.

מאיר בר: אשתי נהגת עד כמה שאפשר להגדיר אותה במהלך התקופה שמפברואר 2006 עד למקרה שגיליתי שהרישיון נהיגה שלה לא בתוקף בחודש האחרון.

מאיר בר: היא היתה נהגת מצוינת.

מאיר בר: היא לא עשתה שום עבירות תנועה.

מאיר בר: לאחר שגיליתי שרישיון הנהיגה שלה לא בתוקף לא ידענו מה לעשות מלבד לגשת למשרד הרישוי.

מאיר בר: היא פנתה למשרד הרישוי בסניף טבריה והנף יד פשוט בוקר אחד נגזר עליה לאבד את רישיון הנהיגה שלה.

מאיר בר: כלומר לעבור את המבחן התיאורטי והמעשי שזו גזירה שכאם לשני ילדים שלוקחת אותם כל בוקר, היא פשוט בתום לב, לא הגיע אליה חידוש רישיון הנהיגה.

מאיר בר: זו היתה הטענה הראשונה והעיקרית.

מאיר בר: אחרת לה היה לה שום אינטרס לא לחדש את רישיון הנהיגה.

מאיר בר: כמובן שהתשובה היתה זה החוק ואין מה לעשות.

מאיר בר: מלבד הטענה שעל פי מה שרשום במערכת של משרד הרישוי נשלחה הודעת חידוש ב-12 2005 ומאז נותק הקשר עם משרד הרישוי.

מאיר בר: נותק הקשר בקשר לרישיון הנהיגה שלה.

מאיר בר: בדמעות היא אמרה לה מה ניתן לעשות.

מאיר בר: היא אמרה לה חבל על הזמן.

מאיר בר: מניסיון אני אומרת לך אני הייתי במקומך כבר מתחילה ללמוד למבחן התיאוריה.

מאיר בר: זו התשובה שהיא קיבלה באופן מילולי רשמי.

מאיר בר: היא הגיעה הביתה ואני קיבלתי את התשובה הזאת בטלפון ומשהו לא הסתדר לי.

מאיר בר: אני מכיר קצת גופים ציבוריים שמבשרים על רוע גזירה כזו ושלחתי את אשתי למשרד הרישוי כדי לקבל איזשהו נימוק כתוב על סמך מה נקבע שנגזר עליה לעשות את רישיון הנהיגה מחדש.

מאיר בר: היא חזרה והתשובה היתה שאין לנו משהו כתוב.

מאיר בר: אבל את רשאית לכתוב למנהל המחוז ובשאלה לדעת למה זה החוק.

מאיר בר: כתבנו למנהל המחוז בקשה לדעת האם יש מקום, לא בקשה לנסות לעשות איזשהו משהו, רק כדי לדעת מה ניתן לעשות ומה החוק ועל פי מה אתם פועלים.

מאיר בר: ומה ניתן לעשות כדי לערער על ההחלטה.

מאיר בר: התשובה שהתקבלה אחרי שבועיים ומניסיוני כבר אמרתי לה ללכת ללמוד לרישיון לנהיגה כי אני לא בונה אל איזושהי תשובה שתבוא לקראתה.

מאיר בר: אחרי הכול זו אחריות שלה לחדש את רישיון הנהיגה.

מאיר בר: התשובה היתה שעל פי תקנה 172 א' מי שלא מחדש את רישיון הנהיגה מעל לשנה מחויב לעבור את המבחנים, גם התיאורטי וגם המעשי.

מאיר בר: זו התשובה הרשמית שקיבלתי מגברת חנה חמינע שהיא מלשכת סמנכ"ל בכיר תנועה באגף הרישוי.

מאיר בר: ויש פה ציטוט שפעם ראשונה אני נתקל באותה תקנה שיש פה איזשהו ציטוט של התקנה אבל הציטוט הוא חסר.

מאיר בר: כלומר הוא נגמר, כאילו מבקשת רישיון נהיגה ומאחלת לנו הצלחה במבחנים ועושה לנו הנחה שכבר קיבלנו מאותה פקידה שאין מכסת שיעורי נהיגה של 128 שיעורים.

מאיר בר: ואיחולי הצלחה.

מאיר בר: קראתי את התקנה והתקנה ממשיכה.

מאיר בר: התקנה אומרת, ובלבד שרשות הרישוי רשאית לפטור אדם כאמור מהבדיקות ומהמבחנים ומהבחינות כולן או מקצתן.

מאיר בר: ואני שאלתי איפה זכות הערעור שלה, שלי, כאזרח במדינה מתוקנת.

מאיר בר: ראשית בואו נדלג על הנושא של הנימוק שאמור להיות לכל אדם שנגזר עליו כזה דבר.

מאיר בר: אני משווה את זה לסוג של נגיד יש לי אזרחות במדינת ישראל ואני לא מחדש את תעודת הזהות שלי.

מאיר בר: כלומר אני כבר לא אזרח.

מאיר בר: אני משווה את זה כי רישיון הנהיגה היא עבדה עליו כל כך הרבה וכל ילד בגיל 17 עובד על הרישיון כל כך הרבה, והיא גם עשתה את זה במהלך השבועיים במרץ.

מאיר בר: רציתי לדעת אם יש איזשהו גוף, אם יש סמכות למשרד הרישוי בתקנה עצמה להקל מדוע הציבור לא יודע את הדרך.

מאיר בר: האם במשרד הרישוי יש איזשהו גוף שהוא אחראי.

מאיר בר: כלומר אותה גברת חמינע יש לה את הזכות להגיד לך כן, לך לא.

מאיר בר: אני אומר יותר מזה.

מאיר בר: אני אומר למה לא לנצל את ההזדמנות הזאת, אני משוכנע שאם משרד הרישוי יקיש על נתון מסוים ויצליב בין אנשים שנמצאים בארץ וכאלו נהגים שלא חידשו את הרישיון נהיגה אני משער שכמו אשתי יש עוד כאלו הרבה.

מאיר בר: אשתי צעירה ויודעת לענות על התשובות בתיאוריה.

מאיר בר: אולי יש כאלה שלא יודעים את זה.

מאיר בר: יש אנשים להושיב אותם כרגע מול מחשב ולעבור מבחן תיאוריה בגלל שהם לא קיבלו הודעת חידוש ולעבור את כל השלב הזה מחדש אני הייתי אומר בואו ננסה לעשות משהו.

מאיר בר: איזו בדיקה, כמה כאלו יש היום שלא חידשו רישיון נהיגה מסיבות לא של עבירות תנועה, פשוט אי חידוש רישיון נהיגה שזו פעולה טכנית.

אורי מקלב: אני מבין שהיום היא אחרי המבחנים?

מאיר בר: כן, היא אחרי המבחנים.

אורי מקלב: אתה אומר בדבריך בעצם שלושה דברים.

אורי מקלב: קודם כל שלא מיידעים אותך, אין קריטריונים ברורים.

אורי מקלב: אתה באת לכאן בגלל שאכפת לך הנושא ולא רק עצמך עכשיו.

אורי מקלב: אנחנו רוצים לעבור למשרד התחבורה.

אורי מקלב: אני רוצים לדעת אם יש איזה קריטריונים לערעור.

אורי מקלב: מי יושב בערעור?

אורי מקלב: אם יש ועדה אחרי הערעור.

אורי מקלב: האם מיידעים את האנשים שיש להם אפשרות לפנות לערר.

אורי מקלב: מה עומד בפני הערר הזו?

אורי מקלב: האם יש הבדלים בין בני אדם בקשר לחידוש הרישיון?

אורי מקלב: אין מידתיות בקנס פה.

חנן אהרון: אני אתן קצת רקע לכל הנושא של התקנה הזאת.

חנן אהרון: סעיף 10 לפקודת תעבורה קובע, לא ינהג אדם אלא אם כן יש לו רישיון נהיגה תקף לאותו סוג רכב שבו הוא נוהג.

חנן אהרון: זאת אומרת חובת נהיגה עם הרישיון חלה על הנהג בכל זמן שהוא עולה לרכב ונוהג.

חנן אהרון: תקנה 172 א' קובעת שנהג שלא חידש את רישיונו למעלה משנה אחת.

חנן אהרון: אנחנו במסגרת שיקול הדעת שישנה קבענו מסגרת לכל משרד הרישוי.

חנן אהרון: אמרנו שלא ניקח את התקנה כמו שהיא למעלה משנה.

חנן אהרון: אלא אפילו נקל.

חנן אהרון: עד שנתיים אם נהג לא חידש את רישיונו הוא חייב לעשות מבחן עיוני.

חנן אהרון: זאת אומרת עד שנתיים הוא לא חידש מחדשים לו את זה באופן אוטומטי.

חנן אהרון: אין דרישה למבחנים.

חנן אהרון: מעל שנתיים ימים הוא חייב במבחן עיוני.

חנן אהרון: וקבענו שמעל שלוש שנים הוא יהיה חייב גם במבחן מעשי.

חנן אהרון: כמובן שמסגרת כזאת של שלוש שנים או שנתיים שאדם על פי חוק חייב לעלות מדי בוקר כשהוא עולה לרכב הוא צריך לבדוק אם הרישיון תקף או לא תקף.

חנן אהרון: לא מדובר פה על שבוע או שבועיים, עשרה ימים, על חודש, על שנה.

חנן אהרון: אנחנו אפילו הלכנו לקראת הנהגים ומדברים על שנתיים ועל שלוש.

חנן אהרון: יש היום סיבות לאי חידוש רישיון נהיגה.

חנן אהרון: אמנם אנחנו לא בודקים כל נהג, אנחנו שולחים לו כחודש ימים לפני תאריך החידוש את רישיון הנהיגה לחדש אותו.

חנן אהרון: לאחר חצי שנה לא חידש אנחנו שולחים באופן אוטומטי תזכורת לאותו נהג שאנחנו רואים במחשב שלא חידש את רישיונו.

חנן אהרון: אחרי כל זה אם נהג במשך שנתיים לא חידש את רישיונו, אנחנו לא נבדוק עכשיו מי נהג בישראל, יש 3.6 מיליון נהגים בישראל ואתה לא מצפה שאגף הרישוי או משטרת ישראל יבדקו כל יום מי יוצא לעבודה ונוהג ומי איננו נוהג.

חנן אהרון: יש נהגים שבזמן החידוש שלהם הם מחויבים לעשות בדיקות רפואיות.

חנן אהרון: נהג שלא חידש ונוהג, נוסע ללא רישיון תקף.

חנן אהרון: קבענו מדרג.

חנן אהרון: למשל נהגים חדשים שלא חידשו את רישיונם.

חנן אהרון: נהג חדש חייב לחדש אחרי שנה.

חנן אהרון: לא חידש הוא חייב במבחן עיוני.

חנן אהרון: אנחנו לפני כעשור התאמנו את תאריך החידוש לתאריך הלידה, ליום ההולדת.

חנן אהרון: לנהג שהוא פסול רישיון, יש לו פסילה של בית המשפט או פסילה אחרת שהיא למעלה משנה, אנחנו מבקשים ממנו לעשות מבחנים ובמקרים מסוימים גם בדיקות במכון הרפואי אם הוא למשל הורשע בעבירה של שימוש בסמים או באלכוהול, או היה מעורב בתאונה.

חנן אהרון: זה המדרג.

חנן אהרון: בוא נצא מנקודת הנחה שאף נהג לא נוהג כשהרישיון שלו לא בתוקף.

חנן אהרון: כי אחרת אני לא יודע לאן זה מוביל אותנו.

חסידה קופברג: אם הוא לא חידש את הרישיון שולחים לו הודעה.

חסידה קופברג: שלחנו לך הודעה לחידוש רישיונך.

חסידה קופברג: עדיין לא קיבלנו הודעה על כך שחידשת אותו.

חסידה קופברג: אנחנו מבקשים ליידע אותך.

חסידה קופברג: אם אכן שילמת וחידשת נא גש והודע לנו על כך.

חסידה קופברג: אם לא נא גש ושלם עבור החידוש.

דפנה כהן: מהמקרא הזה עולות לי לפחות שתי שאלות למשרד התחבורה.

דפנה כהן: ראשית במקרה הזה הם לא קיבלו את התזכורות ואת הבקשות לחידוש רישיון הנהיגה.

דפנה כהן: האם אתם מתואמים מבחינת מאגר הכתובות עם המאגר של משרד הפנים?

דפנה כהן: איך יכול להיות שפספסתם כתובת של בן אדם.

דפנה כהן: שלא הגיע אליו משלוח הדואר.

דפנה כהן: זו השאלה הראשונה.

דפנה כהן: דבר שני, אנחנו עדים מהמקרה הזה שכנראה הסמכות וזכות הערעור שנקבעה בחוק לא מחלחלת כל כך לשטח.

דפנה כהן: מה אתם מתכוונים לעשות בעניין?

חנן אהרון: עניין עדכון הכתובות אנחנו עד 2005 היינו משנים כתובות אצלנו במשרד הרישוי.

חנן אהרון: נהג שהגיע ואמר שהוא שינה כתובת היינו משנים את זה אצלנו.

חנן אהרון: כשנכנס לתוקף חוק עדכון כתובות ב-2005 מחייב כל אדם לעדכן את כתובתו רק במשרד הפנים.

חנן אהרון: יש לנו איסור לעדכן כתובת של נהג.

חנן אהרון: אנחנו מקבלים את הקובץ ממרשם האוכלוסין של משרד הפנים, אנחנו מתעדכנים וזו הכתובת שאנחנו מכירים ואליה אנחנו שולחים.

אורי מקלב: מה קורה עם נהגים שהיו בחוץ לארץ?

חנן אהרון: נהגים שמגיעים מחו"ל הם מביאים איתם רישיון נהיגה.

חנן אהרון: אם יש לו רישיון נהיגה זר תקף אנחנו מחדשים לו לרישיון ישראלי.

חנן אהרון: זאת אומרת הוא מוכיח רצף בנהיגה.

חנן אהרון: מי שהיה חצי שנה בחו"ל והוציא רישיון שם אנחנו עושים לו מבחן שליטה.

חנן אהרון: זה נקרא המרת רישיון.

אורי מקלב: ההנחיות שלכם צריכות להיות יותר ברורות.

אורי מקלב: הנושא של הערר הציבור לדעת את זה שיש לו אפשרות לערר.

אורי מקלב: ואתם בערר צריכים לחלק בין המקרים.

אורי מקלב: לא אותו דין לכל אחד.

אורי מקלב: אנחנו לא חושבים שמי שלא חידש את רישיונו צריך לעבור את אותו מסלול של אחד שלא יודע לנהוג.

חנן אהרון: יש פה איזושהי הסרת אחריות.

חנן אהרון: אנחנו מדברים על תקופה של שלוש שנים.

חנן אהרון: נהג עולה בוקר בוקר לרכב ולא בודק את הרישיון.

חנן אהרון: האזרחים צריכים להיות אחראים.

חנן אהרון: הרשויות במקרה הזה הולכים לקראתו.

חנן אהרון: יש אנשים במשרד התחבורה שאמרו צריך להחמיר בעניין הזה.

חנן אהרון: בין המחמירים למקלים אנחנו נמצאים באמצע.

חנן אהרון: אנחנו לא מחייבים את כל התהליך מחדש.

חנן אהרון: רק תיאוריה וטסט.

חנן אהרון: לעניין הערר.

חנן אהרון: אין פה איזושהי ועדת ערר עליונה.

חנן אהרון: יש מצב של אזרח שלא חידש את הרישיון.

חנן אהרון: מעשה של יום יום.

חנן אהרון: מגיע למשרד הרישוי.

חנן אהרון: פונה בכתב.

חנן אהרון: יש הליך מסודר.

סלעית קולר: שלומית פנתה אלינו ואנחנו כנציבות תלונות הציבור גם ענינו לוועדה.

סלעית קולר: שני דברים.

סלעית קולר: דיברנו גם על הנושא של החוק.

סלעית קולר: תקנה 172 א' ונושא נוסף שהתייחסנו וגם בשיחות שלנו עם דפנה העלינו את זה ואני מסכימה לחלוטין עם חנן בעניין הזה, זה נושא של האחריות.

סלעית קולר: האחריות האישית של כל אחד מאיתנו.

סלעית קולר: עם זאת מאיר פנה אלינו בימים האחרונים.

סלעית קולר: אנחנו מחויבים להשיב לו שוב.

סלעית קולר: מבחינתנו הנושא לא סגור.

סלעית קולר: בלי שום קשר לעובדה שבת זוגתו ביצעה את המבחן העיוני ומעשי וכדומה.

סלעית קולר: אנחנו כנציבות תלונות הציבור מאחר והוא פנה אלינו שוב אנחנו גם נשיב.

אורי מקלב: אנחנו חייבים לנושא השני שהוא נושע הטסטים.

אורי מקלב: אנחנו בשלב הזה ניתן למורי הנהיגה להגיד את דברם ואחרי זה לבוחנים ואחרי זה משרד התחבורה.

אבי גולן: עד לפני ההפרטה של המבחנים העיוניים מי שהיה רוצה לעשות מבחנים במשרדי הרישוי היה צריך לקנות מספר מאיזשהו "מאכער" על מנת להיכנס.

אבי גולן: שיטת המבחן בכלל היתה מתקופת החשמונאים.

אבי גולן: ללא מחשב, ללא מזגן.

אבי גולן: בפריפריה, בקריית גת או בכל המקומות האלה אז בכלל עושים את זה באיזשהו מתנ"ס.

אבי גולן: בתנאים הכי חמורים שיש בעולם.

אבי גולן: המשרד הפריט את זה ומתבצעים כ-450 אלף מבחנים.

אבי גולן: השינוי שחל בתיאוריה קודם כל 450 אלף ימי עבודה חסכו למשק כי מי שרוצה עושה את זה בשש בערב ובימי שישי.

אבי גולן: זה דבר ראשון.

אבי גולן: המבחנים המעשיים, עד לפני חצי שנה או קצת יותר היינו במצוקה.

אבי גולן: היום המצב עומד בצורה מאוזנת.

אבי גולן: אין בעיה של תורים.

אבי גולן: התור מגיע מקסימום לחודש.

אבי גולן: מצבת הבוחנים עמדה על 150 בוחנים.

אבי גולן: היום היא עומדת על 130 והאוצר בשום אופן לא רוצה להוסיף את הפער הזה.

אבי גולן: אבל מה?

אבי גולן: הוא הוסיף את ימי שישי לעבודה.

אבי גולן: וימי שישי איזן את זה.

אבי גולן: בכל הארץ לא מחכים יותר מחודש בדוק, וכאן יושב יושב ראש ארגון הבוחנים שיעיד על כך.

אבי גולן: הוא רואה את הטפסים.

אבי גולן: הוא יודע.

אבי גולן: אין מעל לחודש.

אבי גולן: לא קיים יותר מעל לחודש.

אבי גולן: אולי הבעיה כי ימי שישי זה עד סוף דצמבר ולכן עד סוף דצמבר האוצר יבטל את ימי שישי ונחזור למצב שהיינו.

אבי גולן: יכול להיות.

אבי גולן: נכון להיום אין המתנה יותר מחודש בדוק בכל הארץ.

אבי גולן: חודש זה מספיק.

אבי גולן: אנחנו יכולים להכין את התלמיד ולא צריך יותר כי הוא יגש לא מוכן ויש לזה השלכות לא טובות.

אבי גולן: המחיר, אנחנו פנינו למשרד התחבורה שישב ויקים ועדה וימליץ לנו על מחיר.

אבי גולן: כלכלנים של משרד העבודה ישבו מולנו ושמה נעשה.

אבי גולן: דיברתי בזמנו עם שר התחבורה עם מופז והוא אמר שהוא רוצה ללכת על דבר שנקרא מחיר מינימום.

אבי גולן: שיבדקו את זה.

אבי גולן: שתהיה ועדה.

אבי גולן: אנחנו מוכנים ללכת לזה.

אבי גולן: לקבל כל מה שיגידו לנו.

אורי מקלב: יש לכם גם ועדה לפניות ציבור בתוך הארגון שלכם של מורי הנהיגה?

אבי גולן: בוודאי.

אורי מקלב: כמו שאמרנו מקודם אדם שבוי בידי המורה שלו.

אורי מקלב: אם יש מחסור בטסטים הוא גם לא יכול לעבור למורה אחר שהוא כבר מוכן לנהיגה.

אורי מקלב: איך הוא יכול לבוא למורה אחר שהוא יגיד לו, לא למדת אצלי, למה שאני אתן לך במכסה היקרה שיש לי.

אבי גולן: היום חלה רפורמה בנושא של שיטת הלמידה.

אבי גולן: בימים אלה כבר הוכשרו כ-2400 מורים לשיטה החדשה שנקראת מלן.

אבי גולן: אנחנו משדרגים יחד עם משרד התחבורה והרשות הלאומית את כל נושא הרפורמה שהיא פשוט מקיר לקיר בנושא לימוד הנהיגה שמשרד התחבורה לא נגע בזה 60 שנה.

אבי גולן: אנחנו נותנים תכנים לבתי ספר שאותו תלמיד שעושה את השיעור המעשי על אותו פרק, לדוגמה חציית צמתים או החלפת נתיבים הוא יעשה את זה בכיתה מול מולטימדיה עם כל ההמחשות שיש בעולם, עם כל הדברים המתקדמים שיש בעולם.

אבי גולן: אנחנו מקווים שאנחנו תוך זמן קצר, הרשות השקיעה שמה הרבה כסף.

אבי גולן: בסוף דצמבר ההליך יסתיים.

אבי גולן: זה צריך לעבור חקיקה.

אבי גולן: אנחנו ניכנס לעידן חדש של לימוד נהיגה שהוא יותר מתקדם, יותר בטיחותי, ואת התוצאות שלו אנחנו נראה על הכבישים.

אורי מקלב: יש לכם נוהל למורה נהיגה אם מותר לו להיכנס למוסך בזמן שהוא בתוך שיעור?

אבי גולן: לא.

אבי גולן: זה קודם כל לא קיים.

אבי גולן: אנחנו לא מדברים על מורה שסרח.

אבי גולן: אם אנחנו מקבלים תלונה אנחנו קוראים אותו לסדר.

אבי גולן: אנחנו גם מזמינים אותו למשרד התחבורה.

אבי גולן: יכול להיות.

אבי גולן: אין מה לעשות.

אבי גולן: הכלל הוא לא כזה.

אורי מקלב: אבל יש מקום מסודר בעניין הזה?

אבי גולן: בהחלט.

אבי גולן: יש מקום מסודר.

אבי גולן: יש ועדת אתיקה.

אבי גולן: יש הכול.

אורי מקלב: אנחנו נגיע למשרד התחבורה בקשר למחיר.

אורי מקלב: אנחנו מבינים לבד ש-400 שקל, הרי זה לא משהו שעומד רק לצורך מבחן.

אורי מקלב: מדובר במורה שלימד את התלמיד שלו שיעורים רבים.

אורי מקלב: הוא מעמיד לעוד טסט.

אורי מקלב: כל פעם 400 שקל מחדש.

אורי מקלב: יש כאן משהו שהוא לא סביר בעליל שאני עוד לא קיבלתי תשובה.

אורי מקלב: אני שמח בעניין הזה שאתה גם מבין אותו דבר.

אורי מקלב: אני לא מבין מי זה שלא רוצה להוריד את המחיר.

אורי מקלב: אנחנו תיכף נגיע למשרד התחבורה.

אורי מקלב: אבל לפני משרד התחבורה אני רוצה לעבור ליושב ראש בוחני הרישוי הארצי אהרון אריאל.

אהרון אריאל: אני רוצה לומר לך קודם כל לגבי מבחנים כדי להבהיר את התמונה.

אהרון אריאל: השיטה שעובדת היום היא שיטה מצוינת.

אהרון אריאל: כל אדם שנכנס למערכת, כלומר שמבקש ללמוד נהיגה הולך ומוציא טופס, עובר שיעור תיאוריה עם מבחן, ומגיע למערכת אלינו.

אהרון אריאל: במשרד הרישוי מקלידים אותו לתוך המערכת.

אהרון אריאל: מצא מורה, התלמיד נרשם על שם המורה.

אהרון אריאל: אחת לחודש בסביבות העשירי לחודש, משרד התחבורה בודק כמה אנשים ממתינים לטסט וכמה בוחנים יש ממול.

אהרון אריאל: כתוצאה מזה הוא מוציא תוכנית עבודה שאומרת בכל סניף באיזה יום איזה בית ספר ייבחן.

שלומית אבינח: מי מוציא את תוכנית העבודה?

חסידה קופרנברג: המחשב.

חסידה קופרנברג: אוטומטית ובצורה הוגנת ואחראית.

אהרון אריאל: אני באתי הבוקר לעבוד בירושלים.

אהרון אריאל: לא ידעתי איזה בית ספר אני בוחן.

אהרון אריאל: עשיתי כבר שני טסטים הבוקר.

אהרון אריאל: לא ידעתי איזה בית ספר אני בוחן, בטח לא איזה מורה.

אהרון אריאל: בוודאי לא איזה תלמיד.

אהרון אריאל: גם המורה לא ידע מי ייבחן אצלו.

אהרון אריאל: ובכלל מי יגיע.

אהרון אריאל: אם זה מאזור ירושלים או אני מגבעתיים או בחור מהוד השרון.

אהרון אריאל: ולכן השיטה הזאת מבחינה אתית היא השיטה האופטימאלית.

אורי מקלב: אתם עושים ממוצע.

אורי מקלב: אדם שהתחיל ללמוד נהיגה.

אורי מקלב: תוך חודש יש לו טסט.

אורי מקלב: לא חסרים בוחנים.

אורי מקלב: זה גם נכון לגבי הטסט השני.

אהרון אריאל: היות והשיטה שהסברתי ניתנת למורה הנהיגה ולבתי הספר אדם שהצליח בטסט הוא כמובן יצא מהמערכת.

אהרון אריאל: מי שנשאר בתוך המערכת המורה יכול לשבץ אותו תוך שבועיים טסט נוסף במסגרת אותו חודש.

אהרון אריאל: יש לו 50 תלמידים.

אהרון אריאל: הוא קיבל 25 מבחנים.

אהרון אריאל: על כל פנים בשיטה כזאת אף בוחן לא יודע את מי הוא יבחן באותו יום.

אהרון אריאל: אף מורה לא יודע מי הבוחן שלו.

אהרון אריאל: וכמובן שאף תלמיד לא יודע מי הבוחן שלו.

אהרון אריאל: יתרה מזאת, אתה לא יודע מאיזה מחוז זה יקרה, ואתה גם לא יודע מאיזה סניף יגיע הבוחן.

אהרון אריאל: כלומר יש אתיקה מוחלטת בנושא הזה.

אהרון אריאל: מפברואר שנה שעברה חלו שלושה שינויים מהותיים במערכת.

אהרון אריאל: הראשון שבהם הפריטו את התיאוריה ו-14 בוחנים פשוט עברו לבצע מבחנים עיוניים ומבחנים מעשיים.

אהרון אריאל: פעולה שנייה, ניתנה הרשות לעבוד בימי שישי לכל הבוחנים.

אהרון אריאל: בין 85 ל-100 בוחנים עובדים כל יום שישי.

אהרון אריאל: זה משרד האוצר אישר.

אהרון אריאל: העבודה ביום שישי נועדה לשלושה תפקידים מיוחדים.

אהרון אריאל: קודם כל זה נותן תשובה לחיילים שמגיעים הביתה לסופשבוע ואין להם יכולת בתקופה אחרת לעבור מבחנים.

אהרון אריאל: זה נותן תשובה לאנשים שעובדים חמישה ימים בשבוע ויכולים להיבחן רק ביום שישי.

אהרון אריאל: וזה נותן תשובה גם לתלמידים שבדרך כלל בחינות הבגרות אינן נערכות ביום שישי למיטב זכרוני.

אהרון אריאל: כתוצאה משני השינויים האלה ודבר נוסף שנוצר ניתנה הוראה לבוחנים מאזור המרכז לדוגמה לתגבר במחוזות אחרים.

אהרון אריאל: אנחנו כל שבוע עבדנו בחיפה בגלל מלחמת שלום הגליל שהיה שם חוסר של חודש וחצי במבחנים.

אהרון אריאל: בוחנים מהמרכז נסעו לצפון וביצעו שם מבחנים באופן רצוף.

אהרון אריאל: באר שבע נוצרה בעיה נסענו לבאר שבע.

אהרון אריאל: היום אנחנו נוסעים עדיין לירושלים שבה היתה מצוקה תקופה מסוימת.

אהרון אריאל: בבאר שבע היתה בעיה של חודש ומשהו שלא היו מבחנים בגלל עופרת יצוקה.

אהרון אריאל: ואז נסענו לשם לתגבר אותם.

אהרון אריאל: כלומר התגבור הזה מתוך המרכז הוא שנתן.

אהרון אריאל: דבר שלישי, כיום שר התחבורה נתן הוראה או אמר שמ-1 ביולי לא יהיו מבחנים יותר מחודש.

אהרון אריאל: אני יכול להגיד לך בחודש יולי ביצעתי 303 מבחנים.

אהרון אריאל: אתמול ביצעתי 14.

אורי מקלב: מה הממוצע של זמן של מבחן מעשי?

אהרון אריאל: בין 3 שבועות לחודש.

אהרון אריאל: אורך המבחן בין 20 ל-30 דקות.

אהרון אריאל: תלוי בנבחן.

אהרון אריאל: אנחנו מבצעים 14 מבחנים ביום לרכב פרטי או משא קל.

אהרון אריאל: זה יוצא 7 שעות נטו.

אהרון אריאל: דבר ראשון שאתה יוצא מהמבחן אתה צריך לרשום תוצאות.

אהרון אריאל: ואחר כך גם להקליד אותם למחשב.

אהרון אריאל: וזה תהליך שלוקח זמן לשבת עם עצמך לכתוב תוצאה.

אהרון אריאל: הבוחנים עובדים 5 ימים בשבוע.

אהרון אריאל: 85 מתוכם עובדים ביום שישי.

אהרון אריאל: זה נותן תשובה היום למצב שאין, אני לא נתקלתי בחודשיים האחרונים במצב שמישהו שחיכה למעלה מחודש.

אהרון אריאל: כולל חיילים שנבחנים בימי שישי.

אורי מקלב: אנחנו מודים לך ואנחנו נפנה לאבי גור ארגון ההורים הארצי.

אבי גור: אני רוצה להמשיך את המילים האחרונות שאמרת בנושא של חיילים.

אבי גור: יש כאן פער גדול מאוד בין מה שקורה בשטח לבין התמונה שמוצגת כאן.

אבי גור: כי אני מעריך את הנכונות הגדולה שלהם לעשות לחיילים דברים אבל כשאני ניגשתי אפילו עם הבת שלי לשלב הזה של לעשות את הטסט והיא היתה בקורס קצינים וזו לא יחידה רגילה אלא זו יחידה שיוצאים, רק יום שישי היא יכולה לעשות.

אבי גור: הנציג של משרד התחבורה אמר לי במפורש אין לי כלים ללכת לקראתה.

אבי גור: אני מאוד מסכים עם מה שאתה אומר.

אבי גור: זה מאוד חשוב להתחשב בחיילים אבל אין מדיניות של משרד התחבורה ואני קורא לכם בעקבות הדיון הזה לקבוע מדיניות ברורה שזה לא ילך דרך המורה.

אבי גור: אלא שהילדים יוכלו במידה והם חיילים, במידה והם משרתים בצבא ונמצאים בקורסים לפעמים של 3חודשים חצי שנה, ורק ביום שישי הם יכולים לעשות את הטסט, תהיה להם אפשרות ישירה לקבל מענה לטסט ביום שישי שלא דרך המורה שלפעמים הוא מוגבל.

אבי גור: המורה של הבת שלי למשל היה לו בסך הכול שני תלמידים.

אבי גור: הוא מורה מצוין.

אבי גור: הוא מעביר את כולם בטסט ראשון.

אבי גור: הוא עושה עבודה טובה אבל הוא לא עובד בזה כל הזמן.

אבי גור: מורים כאלה ההקצבה שלהם היא מאוד נמוכה.

אבי גור: לכן אם תקבעו מדיניות בנושא של חיילים אני אפילו מוכן להציע הצעת ייעול ששמעתי ממורי הנהיגה שישבתי איתם כמה ימי שישי כדי ללמוד את הנושא.

אבי גור: הם אמרו שיש נושא שאפשר לעשות אותו שנקרא סטנד ביי.

אבי גור: חלק מהמבחנים מתבטלים באותו יום.

אבי גור: למשל הבת שלי הציעה למשרד התחבורה אני מוכנה להגיע ביום שישי למקום הבחינה במידה וטסט יתבטל אני מוכה לגשת.

אבי גור: אמרו לה אין אפשרות.

אבי גור: אנחנו עדיין לא ערוכים לזה.

אבי גור: אין מדיניות של משרד התחבורה בנושא הזה.

אבי גור: הכול דרך המורים.

אבי גור: אז אם יעלו את הנושא הזה אני מאוד אודה.

אבי גור: נושא שני שאני רוצה לשלב כאן גם את משרד התחבורה וגם את הרשות זה הנושא של החינוך התעבורתי.

אבי גור: בעבר היה נהוג שכל מבחני התיאוריה וגם חלק מהמבחנים המעשיים במיוחד בפריפריה זה קשה מאוד לתאם דברים כאלה.

אבי גור: וצריך ללכת לקראתם.

אבי גור: אין שום סיבה שמבחנים וכל התהליך הלימודי והחינוכי לא יתנהל בתוך בית הספר.

אבי גור: זה היה בעבר.

אבי גור: השנה יש בעיה קשה מאוד בתחום הזה.

אבי גור: התקציב של בטיחות עדיין לא עבר.

אבי גור: התקציב של חינוך לתחבורה עדיין לא עבר.

אבי גור: מנהל משרד החינוך כתב לנו מכתב רשמי ביום שאני מקבל את האישור ממשרד התחבורה כמו בשנה שעברה אני מוכן.

אבי גור: כרגע צופים בשידור הזה בבתים המורים לחינוך תעבורתי שקיבלו הנחיה שהשנה בשלב הזה אין להם שעות.

אבי גור: וזה חבל.

אבי גור: חבל מאוד.

אבי גור: זה חיסכון בכסף.

אבי גור: זה ללכת לקראת התלמידים וזה חינוך מוסף לכל הנושא הזה.

אבי גור: אני מבקש אם אפשר ששני הגופים האלה יודיעו כאן או לפחות איתנו בישיבה לאחר מכן מה הם מוכנים לעשות כדי לקדם את זה.

אורי מקלב: לאור מה שקורה לאחרונה בתאונות דרכים אין ספק שיש לזה משנה חשיבות לכל הלימוד הזה.

אורי מקלב: לפני שנפנה למשרד האוצר אני רוצה את התשובה של משרד התחבורה לחדש את צו הפיקוח על מחיר הטסטים של מורי נהיגה שהם גובים.

חנן אהרון: יש את הנושא של העמדת רכב למבחן על ידי מורה הנהיגה שהיה בגובה אגרת מבחן.

חנן אהרון: דהיינו עם אגרת המבחן כיום היא 125 שקלים המחיר שהתלמיד צריך לשלם בעד העמדת רכב למבחן למורה הנהיגה הוא צריך להיות בגובה האגרה, לא יותר.

חנן אהרון: ככה זה פעל עד שנת 2000.

חנן אהרון: בשנת 2000 תוקף הצו הזה פג ומשרד התחבורה לא חידש אותו.

חנן אהרון: היו כמה דיונים בשנתיים האחרונות יחד עם שרי התחבורה בנושא הזה.

חנן אהרון: מנסים למצוא את הדרך איך להטיל פיקוח על המחיר של העמדת רכב למבחן.

חנן אהרון: למה זה לא חודש, אני לא רוצה להיכנס.

חנן אהרון: פשוט לפני 9 שנים בהחלטה עם שר התחבורה, המנכ"ל.

ברוני הרימן: אנחנו שוקלים להפעיל פיקוח להעמדת רכב של מבחן.

ברוני הרימן: מה שאנחנו חושבים לעשות זה בעצם לא לקבוע מחיר אלא להגיד שבעצם מחיר העמדת הרכב יהיה עד גובה של שני שיעורי נהיגה.

אורי מקלב: שלא יגיע למצב שבגלל זה אנחנו נייקר את כל שיעורי הנהיגה.

אורי מקלב: אם יהיו שינויים ב-2010 אנחנו צריכים לחשוב על קביעת המחיר לטסט ומחיר שיעורי הנהיגה.

ברוני חירמן: לעניין מחירי שיעורי נהיגה הנושא נדון.

ברוני חירמן: אנחנו כרגע מתנגדים להחזרת הנושא לפיקוח ממספר סיבות.

ברוני חירמן: קודם כל שהמפוקח מבקש להחזיר פיקוח זה נשמע לנו בעייתי.

ברוני חירמן: מדיניות הממשלה בעיקרון היא לכיוון של תחרות ופיקוח על מחירים כמובן מגביל תחרות.

ברוני חירמן: מחיר מינימום זה דבר שהוא לא אפקטיבי כי אנחנו לא מכירים אף מקרה של תלונות שגבו ממני מחיר נמוך מדי.

ברוני חירמן: לכן אנחנו לא רוצים להטיל מחיר מינימום.

חנן אהרון: אנחנו עד שנת 2004 בעניין הקצאת המבחנים העסקנו באגף הרישוי 149 בוחנים.

חנן אהרון: נכון להיום אנחנו עומדים על 135 בוחנים.

חנן אהרון: אנחנו עשינו עבודה בעקבות החלטת שר התחבורה לשעבר והמנכ"ל שיעד השירות שהוא קובע ל-2008 בעניין זמן המתנה למבחנים מעשיים עד חודש ימים.

חנן אהרון: בעבודה שהכנו שנתית כמות תלמידים היא לכמות בוחנים, לימי עבודה וחופשים.

חנן אהרון: להגיע ליעד הזה אנחנו צריכים עוד 13 בוחנים.

חנן אהרון: אנחנו לא מקבלים אותם.

חנן אהרון: ביקשנו את זה מהאוצר.

מיכה פרלמן: סוגית התעריפים למבחני נהיגה.

מיכה פרלמן: סתם לשבר את האוזן במוניות הם בצו פיקוח מחיר מקסימום ואף אחד לא רואה שהם עושים הנחות על דעת עצמם.

מיכה פרלמן: זו גם איזושהי ערובה להפחתה.

מיכה פרלמן: בדרך כלל תחרות מביאה לשיקוף המחיר האמיתי אחרת זה מעביר עלויות למדינה לאזרחים בסופו של דבר ולאו דווקא המנגנון היעיל.

מיכה פרלמן: לגבי התקנים.

מיכה פרלמן: כמו שיושב ראש ועד מורי הנהיגה ציין אחרי שהפרטנו למעשה את הסיפור של התיאוריות והבאנו אותו למצב שהוא ממוחשב, השתחררו עוד 14 תקנים של בוחנים.

מיכה פרלמן: הם היו בוחני נהיגה לפני זה רק שהם עסקו בתיאוריה כל היום.

מיכה פרלמן: עכשיו הם עברו למצב שהם יכולים לבחון ולהקל על העומס.

מיכה פרלמן: בדרך כלל שאנחנו הולכים לתהליכי הפרטה שעולים כסף לציבור אנחנו בדרך כלל מבקשים את צד החיסכון שבדבר.

מיכה פרלמן: אנחנו לוקחים תקני כוח אדם בהתאם למדיניות הממשלה של צמצום כוח האדם הציבורי.

מיכה פרלמן: אבל פה ראינו לנכון לשמור את כוח האדם הזה במערכת כדי לתגבר את מערך בוחני הנהיגה.

מיכה פרלמן: לגבי הסכם יום שישי.

מיכה פרלמן: הסכם יום שישי האחרון חודש ביוני השנה.

מיכה פרלמן: אני אישית חתמתי עליו.

מיכה פרלמן: אני לא יכול להבטיח מראש מה לגבי 2010.

מיכה פרלמן: זה הכול בהתאם לצורך.

מיכה פרלמן: באופן עקרוני אנחנו עובדים בשיתוף פעולה מלא עם אגף הרישוי.

מיכה פרלמן: כשהוסבר הצורך והדבר נראה נכון אז המשכנו את ההסכם הישן כדי להקל על העומס.

מיכה פרלמן: אפשר עוד לשקול צעדי התייעלות כמו שהציע גור.

מיכה פרלמן: מעבר לזה אנחנו לא רואים לנכון להוסיף כרגע תקנים.

מיכה פרלמן: זו הפעם הראשונה שאני שומע את הבקשה הזאת.

מיכה פרלמן: עד היום מכל הגורמים ממשרד התחבורה הבנו שכמו שאמר יושב ראש ועד מורי הנהיגה והבוחנים הם במצב מאוזן.

מיכה פרלמן: לא ראינו לנכון להוסיף.

אברהם מיכאלי: המצב הזה שאתה מדבר עליו עד לפני כשנה לא היה ככה.

אברהם מיכאלי: האיזון הזה שיצרתם לא נמשך שנים.

אברהם מיכאלי: האיזון הזה נוצר בתקופה של השר מופז.

אברהם מיכאלי: היה פה חוסר איזון.

אברהם מיכאלי: אתה אומר אין צורך.

אברהם מיכאלי: זה בא מהשטח.

אברהם מיכאלי: זה בא ממורי הנהיגה, בא מהבוחנים.

מיכה פרלמן: המשכנו את ההסכם.

אבי גולן: לא כל חצי שנה נבוא ונתחנן על נפשנו שיתנו לנו, זה צריך להיות מסודר.

אורי מקלב: אנחנו רוצים לעבור לנושא השלישי שלנו שהוא הקמת מאגר.

אורי מקלב: גברת איגלמן.

בלנקי איגלמן: ברשותך אני רוצה להוסיף גם על הנקודה הראשונה.

בלנקי איגלמן: לגבי הנושא של הטסטים אנחנו מבקשים חוץ מהצעדים הטכניים של הקצאות הטסטים מאוד חשוב לא לפגוע בזמן הטסט.

בלנקי איגלמן: זה האינטרס שלנו.

בלנקי איגלמן: הרשות הלאומית לבטיחות כמובן בשיתוף פעולה עם ארגון המורים ואגף הרישוי לפני כחודש סיימנו תהליך של הכשרת 130 בוחנים.

בלנקי איגלמן: נתנו להם הכשרה בנושא שיקולי דעת וניהול זמן וכמובן שיטת המלן כפי שאבי גולן ציין.

בלנקי איגלמן: ולשאלתך בנושא החינוך התעבורתי זה קשר ישיר.

בלנקי איגלמן: כי הנושא של המלן זה מרכז לימוד נהיגה בא לתת מענה לכל הנושא העיוני.

בלנקי איגלמן: זאת אומרת אנחנו מאוד תומכים בנושא התעבורתי.

בלנקי איגלמן: לצערנו השנה זה לא חודש.

בלנקי איגלמן: זה נושא למשרד החינוך.

בלנקי איגלמן: היו"ר אורי מקלב אנחנו נעבור לנושא השלישי שלנו.

בלנקי איגלמן: שרית כהן.

בלנקי איגלמן: את הפונה בעניין מאגר הרכב לכלל הציבור.

שרית כהן: אני מדברת על דברים באופן כללי.

שרית כהן: לשמחתי לא נפלתי לנוכלות כזאת כיוון שאני מאוד נזהרת אבל כל הפנייה שלי נעשתה בעקבות ניסיון שלי לקנות רכב ובמסגרת הניסיונות האלה נתקלתי באינסוף נוכלויות, רמאויות, מצגי שווא, הטעייה, שלכאורה עסקת רכב יד שנייה לא אמורה להיות עסקה כל כך מסובכת.

שרית כהן: אבל מתברר שכן.

שרית כהן: יש הרבה סוחרי רכב בשוק.

שרית כהן: יותר מדי סוחרי רכב.

שרית כהן: כל מי שרוצה לקנות רכב יד שנייה ונכנס לאתר האינטרנט ומסתכל במודעות מסתבר שרוב המודעות שם הם של סוחרי רכב.

שרית כהן: זה דבר שלי נתגלה בשנה האחרונה בעקבות ניסיונות אישיים שלי.

שרית כהן: למזלי יש לי את החושים כיוון שאני עורכת דין לבדוק האם המידע שהאדם מוסר לי הוא אמין.

שרית כהן: אלא שהבדיקה הזאת היא כיום כאשר האדם רוכש רכב יד שנייה והוא רוצה לבדוק האם הפרטים שהמוכר מוסר לו הם אכן הפרטים הנכונים הבדיקה היא מאוד מסורבלת.

שרית כהן: כתוצאה מזה רוב רוכשי הרכב אין באפשרותם לבצע את הבדיקות האלה.

שרית כהן: מהשלב של שיחת הטלפון.

שרית כהן: זאת אומרת אדם מפרסם מודעה שהוא רוצה למכור את הרכב.

שרית כהן: רכב מאזדה כך וכך.

שרית כהן: יד ראשונה, קילומטראז' נמוך.

שרית כהן: אדם מתקשר, אתה שואל אותה שאלה ראשונה האם אתה הבעלים של הרכב.

שרית כהן: כבר פה יש אינסוף נוכלויות.

שרית כהן: כמעט כל מי שהוא סוחר רכב אומר כן הרכב שלי.

דורון אובז'נק: 74% מהמודעות באתרי האינטרנט הם של מתווכים לא מורשים או חאפרים.

דורון אובז'נק: יש בישראל 120 סוחרים מורשים ועוד 1200 לא חוקיים.

דורון אובז'נק: אין כמעט יותר רכב פרטי בישראל.

דורון אובז'נק: הסיכוי למצוא רכב פרטי בישראל הוא קלוש.

שרית כהן: הוא תומך בדבריי.

שרית כהן: מי שמפרסם את המודעה לעולם לא מזדהה כסוחר רכב חלילה וחס.

שרית כהן: אלא הוא מזדהה כאדם פרטי.

שרית כהן: ואז אתה אומר לו אני רוצה לבוא ולראות את הרכב.

שרית כהן: בן אדם נוסע לראות את הרכב, מבזבז חצי יום עבודה, ואז הוא מגיע כמו שקרה לי באינספור נסיעות, וכל מה שהוא אמר לי בטלפון זה שטויות במיץ עגבניות.

שרית כהן: הוא לא בעל הרכב.

שרית כהן: הוא מוכר את זה או לחמותו או לאשתו או לגיסו או לאחותו.

שרית כהן: כבר אתה יודע שהבן אדם שמולך הוא לא אמין.

שרית כהן: ניתן למנוע את הדבר הזה כבר בשלב שיחת הטלפון אילו היה לי מאגר שהוא נגיש לציבור ואגב המאגר הזה קיים.

שרית כהן: זה מאגר שקיים במשרד הרישוי.

שרית כהן: זאת אומרת לא צריך להקים אותו מחדש.

שרית כהן: צריך רק להנגיש אותו לציבור.

שרית כהן: כמו שיש מאגר של טאבו שכל אחד יכול להוציא נסח טאבו דרך האינטרנט לפי גוש וחלקה בלבד על מצב הנכס.

שרית כהן: אילו היה לי מאגר כזה אז יכלתי בשיחת הטלפון להגיד מה מספר הרישוי של הרכב, ואז אני יכולה לראות מי הבעלים של הרכב.

שרית כהן: האם הרכב היה פעם בבעלות ליסינג.

שרית כהן: כי כולם אומרים זה בעלים פרטיים.

שרית כהן: זה שני דברים ראשוניים עוד לפני שאני לוקחת את הרכב לבדיקת מוסך.

שרית כהן: אין שום סיבה שהגנת הפרטיות תהיה על פרטי רכב, בעלים, בעלויות קודמות.

סלעית קולר: אני חייבת להודות לשרית על זה שהיא בכלל העלתה את הנושא, גם לאיגוד המוסכים וגם לנו.

סלעית קולר: היה דיון קודם על נושא מאגר הרכב בוועדת הכלכלה.

סלעית קולר: יש את החוק לגילוי נאות שמאפשר לאנשים לקבל מידע לגבי הרכב המשומש שהם רוכשים.

סלעית קולר: יש שני מצבים.

סלעית קולר: אחד, המוכר צריך למסור מידע אמיתי.

סלעית קולר: שניים, לאחר שאני בעלים של הרכב אני יכולה לקבל מידע מחברות הביטוח לגבי המצב של הרכב בעבר.

סלעית קולר: הבעיה הראשונה המוכר לא מוסר מידע אמיתי וכשהקונים יגלו את זה זה כבר יהיה מאוחר מדי כי הם כבר שילמו על הרכב והם כבר קנו אותו ואז מסתבר ששיקרו וצריך להתחיל להסתבך במשפטים.

סלעית קולר: הצד השני זה לגבי הביטוח.

סלעית קולר: מאחר ואין לי מאגר מידע לגבי הביטוח אני לא יכול לקבל את המידע בתור מישהו שהוא לא בעל הרכב.

סלעית קולר: נוצר מצב שבו אני קונה חתול בשק ואחר כך אני מגלה שהרכב עבר איזושהי תאונה מאוד קשה.

סלעית קולר: אני בדקתי מאה תלונות רכב מהשנה האחרונה ויותר מ-60% מהתלונות התייחסו לסוגים שונים של תרמיות בנושא רכב משומש.

אורי מקלב: כמה תלונות יש בכלל?

אורית קרופ: למיטב זכרוני וידיעתי הגיעו ליחידה שלנו 3500 תלונות בשנה.

אורית קרופ: אנשים מגיעים יותר לתביעות ולא מגיעים לרשות.

סלעית קולר: התחילו דיון בעניין הזה כשדיברו על החוק החדש בנושא גילוי נאות ואז הנושא הורד בוועדת הכלכלה כדי לא לחסום את הנושא של החוק עצמו כי היה ויכוח על כל שאלת המימון של המאגר.

סלעית קולר: מי ינהל אותו?

סלעית קולר: כמה כסף?

סלעית קולר: הם הורידו את זה ואמרו ידונו בזה בשלב יותר מאוחר.

אסיה קטייב: היה לי רכב ישן יונדאי אבל הוא נתקע.

אסיה קטייב: אני גרה ביהודה ושומרון ויש שמה כפרים ערבים.

אסיה קטייב: אז חשבתי לקנות רכב בטיחותי ושלא יתקע לי באמצע הדרך.

אסיה קטייב: אמין יותר.

אסיה קטייב: הגעתי למגרש הסנטר קאר באזור על מנת לקנות רכב, שנת 2005, וביקשתי ממנו רכב בטיחותי כי אני עם שלושה ילדים ויש לי תינוק שלושה חודשים על ידי.

אסיה קטייב: הוא אמר לי בסדר יש לי בחוץ רכב מצוין.

אסיה קטייב: גם מחיר טוב.

אסיה קטייב: שמור ובלי תאונות.

אסיה קטייב: עשו לי זיכרון דברים עם המוכר שלו.

אסיה קטייב: התעקשתי על זה שייקחו את זה לבדיקה ממוחשבת.

אסיה קטייב: הוא לקח אותי למוסך טסט אין ביפו, העובד שעובד איתם כי הם לא נתנו לי לנהוג לבד ובגלל שהרכב לא בבעלותי.

אסיה קטייב: הגענו לטסט אין, שילמתי 450 שקל על בדיקה.

אסיה קטייב: לא נתנו לי להתקרב ולהסתכל על כלום כי זה לא בטיחותי.

אסיה קטייב: עליתי למשרד.

אסיה קטייב: הוא אמר לי הרכב בסדר גמור.

אסיה קטייב: אין שום תקלות בקורות ובעמודים.

אסיה קטייב: הרכב ממש פצצה חוץ מכמה תיקונים מקדימה ומאחורה בגלל החניות.

אסיה קטייב: לא הסתכלתי במסמכים.

אסיה קטייב: הוא אמר שהכול תקין.

אסיה קטייב: חתמתי והלכתי.

אסיה קטייב: סגרתי עסקה איתם.

אסיה קטייב: לקחתי מימון יותר מחצי סכום.

אסיה קטייב: פניתי למחרת לחברת אביזרי רכב שיעביר לי דיבורית.

אסיה קטייב: כשהוא העביר את הדיבורית הוא אמר שהרכב לא נראה לו חדש בכלל והוא בכלל מהשכרה.

אסיה קטייב: התחיל להוריד גומיות ואמר שהרכב עבר תאונה קשה.

אסיה קטייב: החליפו דלת, החליפו קורות והלחימו מאחורה כנף.

אסיה קטייב: הוא ביקש ממני בדיקות.

אסיה קטייב: הבדיקות נעלמו.

סלעית קולר: יש בעיה עם העובדה שהיא חתמה על נייר בלי לראות אותו.

סלעית קולר: אבל בעיקרון היא אמורה לקבל את כל המידע.

סלעית קולר: זה רכב מהשכרה או מליסינג וזה משפיע על המחיר.

סלעית קולר: וזה עבר תאונה.

סלעית קולר: יש ירידת ערך.

סלעית קולר: הדברים האלה היו צריכים להתבטא במחיר.

סלעית קולר: הם לא מתבטאים במחיר מכיוון שזה לא נמסר לה.

סלעית קולר: הניירות נמסרו לה רק אחרי שהיא עמדה על זה והיא הוציאה את המסמך המקורי.

סלעית קולר: על המסמך המקורי אין חתימה שלה.

סלעית קולר: על העותק יש חתימה שלה.

חנן אהרון: בחוק מ-2008 כתוב במפורש שמוכר מחויב לתת את כל הפרטים והוא צריך לחתום בחוזה ובחוזה הזה צריכים להיות כל הפרטים, כל המידע, עם תאונות, בעלים.

חנן אהרון: כל מה שצריך לדעת על הרכב.

חנן אהרון: ואם האזרח אחרי שהוא קנה את הרכב המידע הוא לא נכון רשאי לתבוע ב-182 אלף שקלים.

חנן אהרון: מימד של קנס יש בעניין הזה.

דפנה כהן: גם החוק הקיים דורש מרוכש הרכב תהליך כזה ארוך וגם כן כל מיני תחנות שהציבור לא מודע להם.

דפנה כהן: למשל מהדוגמה שלה.

דפנה כהן: היא הלכה עשתה את הבדיקה ברכב.

דפנה כהן: בא אליה אמר לה בעל פה הרכב תקין, נהדר, תחתמי על העסקה.

דפנה כהן: את ידעת שאת צריכה עם התוצאות של הבדיקה ללכת לשמאי רכב?

דפנה כהן: למכונאי רכב שיסביר לך על האמיתות ועל המשמעות של מה שהרכב הזה עבר מבחינת התאונה.

דפנה כהן: היא לא ידעה.

דפנה כהן: וכמוה רבים בציבור.

דפנה כהן: יש פער בין מה שנמסר לה בעל פה למה שכתוב בכתב.

דפנה כהן: יש פה הונאה.

דורון נבז'וק: אפשר להשליך מכמות התביעות בבתי המשפט אפשר להשליך שזה עשרות אלפים של מקרים.

דורון נבז'וק: הטריק הזה של בדיקות הוא טריק ידוע.

דורון נבז'וק: המוכר מנווט את הקונה למקום בדיקה שהוא רוצה לבדוק שם.

דורון נבז'וק: הוא מנצל את הבורות של האזרחי.

דורון נבז'וק: בטופס הוא עושה לעצמו גיבוי משפטי.

דורון נבז'וק: הוא כותב עותקים.

דורון נבז'וק: הוא אומר לו הרכב נפלא.

דורון נבז'וק: תחתום, סע לשלום.

דורון נבז'וק: הלקוח חותם.

דורון נבז'וק: מה שקורה בבית המשפט מתגונן המכון ואומר אני אמרתי לה שהכול לא תקין.

דורון נבז'וק: הנה תראה את הטופס.

דורון נבז'וק: היא חתמה עליו.

דורון נבז'וק: ובטופס רשומים הליקויים.

אורי מקלב: איך אתה יכול לעזור לה?

דורון אובז'נק: אני מייצג את איגוד המוסכים בישראל.

דורון אובז'נק: אנחנו עובדים בשיתוף פעולה מאוד הדוק עם המועצה לצרכנות.

דורון אובז'נק: הדבר הראשון זה לנצל את חוק גילוי נאות שאף אחד לא יודע עליו שום דבר.

דורון אובז'נק: לא נעשו מאמצים על ידי אף משרד ממשלתי לקדם את החוק.

דורון אובז'נק: הגופים היחידים שעשו מאמץ לקדם אותו זה אנחנו יחד עם המועצה לצרכנות.

דורון אובז'נק: פרסמנו אותו.

דורון אובז'נק: אף אתר אינטרנט לא מוכן לפרסם אותו.

דורון אובז'נק: גברת אסיה.

דורון אובז'נק: אנחנו יכולים לנצל את החוק הזה.

דורון אובז'נק: אנחנו נלך לאותה חברת השכרה ונגיד לה שגם אחרי המכירה הוא חייב לחתום על טופס גילוי נאות.

דורון אובז'נק: עכשיו שאנחנו יודעים את פרטי הרכב האמיתיים הוא יצטרך לרשום אותם.

דורון אובז'נק: במידה והוא יתן לה טופס גילוי שלא תואם את המציאות או שלא תואם את המצג הראשון שנתן לה היא תוכל בסדר דין מהיר לדרוש החזרה של הרכב וקבלה מלאה של הכסף.

דורון אובז'נק: אנחנו נעזור לה לעשות את זה.

קרין אליהו: אנחנו מקבלים עשרות תלונות לגבי הנושא הזה של ההטעיות.

קרין אליהו: יש המון צרכנים שלא מכירים את החוק.

קרין אליהו: גם אם מכירים את החוק זה דורש כל כך הרבה עומס מהצרכן בדיעבד לעשות פעולות שיכולות להימנע אם היה את המאגר הזה מראש.

קרין אליהו: מהתקופה האחרונה יש לנו עשרות תלונות.

מירב רפאלי: בעצם קיים מצב שנמכרים לציבור רכבים שעברו אובדן להלכה מבלי שהציבור בכלל יש לו את המידע לגבי מהות הנזק ולגבי אופן הטיפול.

מירב רפאלי: אובדן להלכה הרבה פעמים הרכבים האלה מתוקנים ועולים על הכביש.

מירב רפאלי: אף אחד לא יודע מה האופן שבו הרכב הזה תוקן.

מירב רפאלי: שמאי יכול להעריך תיקון בעשרת אלפים שקלים ורכב מתוקן באלף או אלפיים שקלים.

מירב רפאלי: הרבה פעמים האדם שמוכר את הרכב לא יודע על היסטוריה של הרכב שהיתה לפני כן.

מירב רפאלי: במידה ויהיה מאגר מידע כזה שבו יהיה מידע על רכבים שעברו אובדן להלכה הקונה יכול להתחקות אחרי ההיסטוריה של הרכב.

מירב רפאלי: במידה והוא יודע שהרכב עבר תאונה הוא יכול לדרוש את המסמכים הרלוונטיים.

מירב רפאלי: מכוני הרישוי, יש הרבה תאונות של שלדה שנשברת ומולחמת שהמכונים לא עולים על הנקודה הזאת.

מירב רפאלי: הרכבים האלה מהווים סכנה על הכבישים.

מירב רפאלי: מסתובבים מאות רכבים מסוכנים כאלה.

זאב ולדימיר: אנחנו לא מתנגדים לעניין של בדיקת רכב כדי להפסיק את הרמאויות.

זאב ולדימיר: אנחנו כאן מייצגים את אספני הרכב הארצישראליים.

זאב ולדימיר: אנשים שאוספים משמרים כלי רכב ישנים.

זאב ולדימיר: בארגון שלנו יש אספנים מאוד גדולים.

זאב ולדימיר: יש מישהו שמחזיק אפילו 300 כלי רכב.

זאב ולדימיר: הכלים האלה עומדים מפעם לפעם בתצוגות.

זאב ולדימיר: הכלים שאנחנו מחזיקים הם בעלי ערך היסטורי.

זאב ולדימיר: מספר כלים נגנבו בשנתיים האחרונות.

זאב ולדימיר: חברות הביטוח לא כל כך מעוניינות לבטח אותנו בביטוח מקיף גם אם אנחנו מוכנים לשלם את הסכומים הגבוהים.

זאב ולדימיר: אנחנו מבקשים להוציא את הכלים האלה ממאגר הרכב בארץ.

אילן מלמד: חוק גילוי נאות שיזמנו אותו הוא קידם אותנו באופן ממשי לבחון רכב לפני קנייה.

אילן מלמד: אבל אנחנו רצינו שבסופו של חוק זה יהיה לנו מאגר מידע.

אילן מלמד: לצערי הרב המאגר הזה לא קם.

אילן מלמד: כאשר רוכשים ומוכרים רכב יש כמה קריטריונים שהם חשובים ביותר ומשפיעים על ערכו של כלי הרכב.

אילן מלמד: הדבר הראשון זה מספר הקילומטרים שהרכב הזה עבר.

אילן מלמד: מהשנה הבאה זה יופיע ברישיון הרכב.

אילן מלמד: שהוא יגיע לטסט יכתבו את מספר הקילומטרים שהוא עשה.

אילן מלמד: הקריטריון הבא מי היו בעלים, כמה בעלים היו לרכב, מה הזהות של הבעלים האלה.

אילן מלמד: כל המידע הזה קיים באגף הרישוי וברשות הדואר.

אילן מלמד: המידע הזה קיים אבל קשה להגיע אליו.

אילן מלמד: קריטריון נוסף זה האם לרכב הזה היו תאונות.

אילן מלמד: כל המידע הזה גם קיים.

אילן מלמד: הוא קיים בחברות הביטוח.

אילן מלמד: קריטריון נוסף חשוב ביותר זה מה המצב המכני של הרכב הזה ואת זה אפשר לעשות בבדיקה.

אילן מלמד: היום היא עולה 400 שקלים.

אילן מלמד: כל הנתונים האלה הכול קיים.

אילן מלמד: רק המידע לא קיים תחת קורת גג אחד.

אילן מלמד: זהו הגילוי הנאות שיש לו משמעות צרכנית וגם משמעות בטיחותית.

אילן מלמד: מי רוצה את הנתונים האלה גלויים ומי רוצה את הנתונים האלה מוסתרים?

אילן מלמד: ברור שהסתרה מסייעת לשוק השחור.

אילן מלמד: יש בארץ שוק שחור שקשור לכלי רכב.

אילן מלמד: אם מדובר על 600 אלף העברות בעלות בשנה מדובר על שוק ענק של מיליארדים.

אילן מלמד: יש לחץ רב בשוק המשומשות.

אילן מלמד: כלי רכב היום מתוקנים במוסכים פיראטיים שמעלימים בהם מיסים.

אילן מלמד: סחר פלילי בחלקי חילוף גנובים.

אילן מלמד: משקמים כלי רכב בצורה שערורייתית במוסכים שהם לא מורשי משרד התחבורה.

אילן מלמד: אנחנו חושבים שהמדינה צריכה לפרסם מכרז שיעמדו בו גופים מוסדיים שיענו על הצורך של הציבור לקבל מידע על הרכב בלי לפגוע בפרטיות של אף אחד.

אילן מלמד: והדבר הזה ניתן.

דורון אובז'נק: בגלל המורכבות של המידע המידע לא נמצא היום בידי גוף אחד.

דורון אובז'נק: המידע נמצא בידי שלושה גופים.

דורון אובז'נק: אחד, משרד התחבורה, רשות הרישוי.

דורון אובז'נק: שתיים חברות הביטוח מידע אחר.

דורון אובז'נק: שלוש, המוסכים.

דורון אובז'נק: האינטרס של הרבה אנשים להסתיר מידע.

דורון אובז'נק: אם לא תהיה התערבות של חברי כנסת שאכפת להם הציבור יהיה בור בנושא הזה.

יערה למברגר: על הפרק כיום אין הצעת חוק קונקרטית אלא יש דיון בנושא כללי שמתפזר לנושאים צדדים וקצת אמורפי.

יערה למברגר: אני אתייחס רק לנושא של המאגר.

יערה למברגר: גילוי נאות לא מסדיר את עניין המאגר.

יערה למברגר: לעמדתנו פרסום פרטים על בעל הרכב יש בהם חשש לפגיעה בפרטיות.

יערה למברגר: ישנם פרטים נוספים שיכולה להיות בהם חשש לפגיעה בפרטיות.

יערה למברגר: למשל, מידע על שעבודים, מידע על תאונות.

יערה למברגר: אם רוצים לעשות מאגר אחר שיש בו פרטים של מידע טכני על הרכב וזה כמובן אפשרי.

חנן אהרון: אנחנו הולכים להקים מאגר מידע ב-2010.

אורי מקלב: משטרה, מה אתם יכולים להוסיף לנו?

דנית גלעד: אני מייצגת את העמדה של אגף התנועה.

דנית גלעד: כמובן שמאגר כזה יוכל לשפר את הנושא של בטיחות התנועה לכל מה שקשור לרכב לאובדן להלכה.

דנית גלעד: לגבי הנושא של צנעת הפרט, בסופו של דבר האינטרס שיערה מבקשת להגן עליו הוא אינטרס חשוב.

דנית גלעד: זה הנושא של פרצה קוראת לגנב.

דנית גלעד: כשיש לכל אזרח אפשרות להתחקות אחר פרטים אישיים של אדם בלחיצת כפתור אז הנגישות של הפרטים האלה יכולה גם לפגוע באזרחים.

דנית גלעד: עם מספר רכב יהיה אפשר לדעת עליו הכול כולל מצב כלכלי, כולל כתובת.

דנית גלעד: אז יש הכרח להגן על הפרטים האלה ויש הצדקה למגבלות ולחסמים של משרד המשפטים.

דנית גלעד: אם משרד הרישוי טורח היום להכניס פרטים כאלה לרישיון הרכב אז גם בכך ינתן איזשהו מענה.

אורי מקלב: רבותיי, הגיעה העת לסיים.

אורי מקלב: לא מיצינו את הכול.

אורי מקלב: אני מודה לכולם על ההשתתפות.

אורי מקלב: אמרנו שלושה נושאים.

אורי מקלב: גלשנו הרבה מעבר לכך.

אורי מקלב: אנחנו לא מתכוונים להזניח שום נושא שאנחנו דיברנו היום עליו.

אורי מקלב: אנחנו נעקוב אחרי הדברים.

אורי מקלב: אנחנו נפנה לגורמים המוסמכים, אם זה שר התחבורה, גם אנשים אחרים.

אורי מקלב: צריך לעשות ישיבה נוספת שהיא תאגד את הגופים המקצועיים שקשורים לנושא ונקווה שנוכל לקדם ונגיע לרצוי ולמצוי בלי לפגוע בשום דבר.

אורי מקלב: אני מודה לכולם.

אורי מקלב: כל טוב, תודה רבה לכם.